ആരോണ് ഫിഞ്ചിന് റെക്കോര്ഡ് ടി20യില് 2500 റണ്സ് നേടുന്ന ആദ്യ ഓസ്ട്രേലിയന് താരം ദുബായ് : ടി20യില് 2500 റണ്സ് നേടുന്ന ആദ്യ ഓസ്ട്രേലിയന് താരമായി ഓസ്ട്രേലിയന് നായകന് ആരോണ് ഫിഞ്ച്. ശ്രീലങ്കക്കെതിരെ ഇന്നലെ നടന്ന മത്സരത്തിലൂടെയാണ് ഫിഞ്ച് ഈ നേട്ടത്തിലെത്തിയത്. മത്സരത്തില് 23 പന്തില് അഞ്ച് ഫോറും രണ്ട് സിക്സുമടക്കം ഫിഞ്ച് 37 റണ്സ് നേടി. 78 മത്സരങ്ങളില് നിന്നാണ് ഫിഞ്ച് 2510 റണ്സ് നേടിയത്. അന്താരാഷ്ട്ര ക്രിക്കറ്റില് ഇതിനു മുമ്ബ് നാല് പേരാണ് ഈ നേട്ടം കൈവരിച്ചിട്ടുള്ളത്. ഏറ്റവും കൂടുതല് റണ്സ് നേടിയ താരങ്ങളില് വിരാട് കോഹ്ലിയാണ് ഒന്നാമത്. 90 മത്സരങ്ങളില് നിന്ന് 3216 റണ്സാണ് വിരാട് കോഹ്ലി നേടിയിട്ടുള്ളത്. രണ്ടാമതുള്ള മാര്ട്ടിന് ഗപ്ടില് 103 മത്സരങ്ങളില് നിന്ന് 2956 റണ്സ് നേടി. മൂന്നാം സ്ഥാനത്തുള്ള രോഹിത് ശര്മ്മക്ക് 112 മത്സരങ്ങളില് നിന്ന് 2864 റണ്സും നാലാം സ്ഥാനത്തുള്ള പോള് സ്റ്റെര്ലിങ് 92 മത്സരങ്ങളില് നിന്ന് 2570 റണ്സും നേടി. Tags